**MARTFŰ VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2013.(……)**

**önkormányzati rendelete**

Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.) Ö. rendelet módosításáról

Martfű Város Önkormányzatának Képviselő-testülete Magyarország Alaptörvénye 32. cikk. (1) bekezdésének a) pontjában biztosított feladatkörében eljárva, Magyarország helyi önkormányzatairól szóló 2011. évi CLXXXIX. törvény 49. § (2) bekezdésében és 82. § (3) bekezdésében kapott felhatalmazás alapján Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.) Ö. rendeletét az alábbiak szerint módosítja:

**1. §** Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.) Ö. rendelet (a továbbiakban: Rendelet) 16. §-a a következő (6) bekezdéssel egészül ki:

(6) A személyes érintettségre vonatkozó bejelentési kötelezettség elmulasztása esetén a polgármester az érintett képviselőt figyelmeztetésben részesíti.

**2. §** A Rendelet 40. §-a a következő (4) bekezdéssel egészül ki:

(4) a jegyzői és az aljegyzői tisztség egyidejű betöltetlensége vagy tartós akadályoztatásuk esetén – legfeljebb hat hónap időtartamra – a jegyzői feladatokat a Martfűi Polgármesteri Hivatal Művelődési és Szociális Irodájának vezetője látja el.

**3.§** (1) E rendelet kihirdetését követő napon lép hatályba, és hatálybalépését követő napon hatályát veszti.

Dr Kiss Edit Szász Éva

polgármester jegyző

Indoklás

Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.) Ö. rendelet módosításáról szóló

…./2013.(…) Ö. rendelethez

Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.) Ö. rendelettel kapcsolatban a Jász-Nagykun-Szolnok Megyei Kormányhivatal törvényességi felhívással élt, mely szerint a rendelet nem tartalmazza a képviselő személyes érintettségére vonatkozó bejelentési kötelezettség elmulasztásának jogkövetkezményeit, illetve a jegyzői és aljegyzői tisztség egyidejű betöltetlensége illetve tartós akadályoztatásuk esetére a jegyzői feladatok ellátásának módját.

Magyarország helyi önkormányzatairól szóló 2011. évi CLXXXIX. törvény 49. § (2) bekezdése és 82. § (3) bekezdése előírja, hogy fenti szabályokat az önkormányzat szervezeti és működési szabályzatában rögzíteni kell.

Ennek megfelelően a rendelet 16. §-át illetve 40. §-át kiegészítettük az ide vonatkozó rendelkezésekkel.

**Előzetes hatásvizsgálat**

Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.) Ö. rendelet módosításáról szóló

…./2013.(…) Ö. rendelethez

A rendelet-tervezet címe:

Martfű Város Önkormányzata Képviselő-testületének Szervezeti és Működési szabályzatáról szóló 14/2013.(IV.26.) Ö. rendelet módosítása

1.) Társadalmi-gazdasági hatása:

A rendelet módosítása biztosítja, hogy a törvényekben előírt szabályozási kötelezettségnek az önkormányzat eleget tegyen.

2.) Költségvetési hatása: nincs

3.) Környezeti, egészségi következményei: nincs

4.) Adminisztratív terheket befolyásoló hatása: nincs

5.) A rendelet megalkotásának szükségessége: A magasabb szintű jogszabályokhoz illeszkedő helyi szabályozást kell kialakítani.

6.) A rendelet megalkotásának elmaradása esetén várható következmények:

A jogi szabályozás elmaradása jogbizonytalanságot okoz.

7.) A rendelet alkalmazásához szükséges feltételek:

A rendelet alkalmazásához a személyi, szervezeti, tárgyi, pénzügyi feltétel rendelkezésre áll.